b"\n_START_ARTICLE_\nGerold Hilty\n_START_SECTION_\nVida\n_START_PARAGRAPH_\nHilty va estudiar a Zuric (amb\xc2\xa0Jakob Jud, Arnald Steiger, Theophil Spoerri, Emil Steiger i Manu Leumann) i a Madrid (amb\xc2\xa0Ram\xc3\xb3n Men\xc3\xa9ndez Pidal, D\xc3\xa1maso Alonso, Rafael Lapesa, Emilio Garc\xc3\xada G\xc3\xb3mez). Va obtenir el t\xc3\xadtol de doctor el 1953 a Zuric amb la tesi\xc2\xa0El libro conplido en los iudizios de las estrellas (Madrid, 1954) de Yehud\xc3\xa0 ben Moshe. Va ser assistent en el Departament de filologia rom\xc3\xa0nica a Zuric, i\xc2\xa0 despr\xc3\xa9s professor d'escola secund\xc3\xa0ria a St. Gallen. La seva tesi d'habilitaci\xc3\xb3 sobre el Discours indirect libre no va ser acabada, ja que va ser cridat prematurament a la c\xc3\xa0tedra que havia deixat\xc2\xa0Arnald Steiger.\xc2\xa0Hilty va ser, des del 1959 fins al 1993, catedr\xc3\xa0tic de Filologia rom\xc3\xa0nica (especialitat en ling\xc3\xbc\xc3\xadstica francesa i espanyola) a la Universitat de Zuric (de 1980 a 1982, en va ser rector). El seu successor a Zuric va ser Georg Bossong. Hilty va ser l'editor, des de 1963 a 1991, de la revista de roman\xc3\xadstica su\xc3\xafssa Vox Romanica. Des de 1978 a 1983, va ser comandant de brigada de l'ex\xc3\xa8rcit su\xc3\xads.\xc2\xa0_NEWLINE_Va ser el germ\xc3\xa0 petit del periodista i escriptor Hans Rudolf Hilty._NEWLINE_Hilty fou nomenat doctor honoris causa per les universitats de Saragossa (1999) i Basilea; fou acad\xc3\xa8mic corresponent de la Reial Acad\xc3\xa8mia de Bones Lletres de Barcelona (1971) i de la Real Academia Espa\xc3\xb1ola."